Сношти либето помина
Македонски народни песни

Сношти либето помина
крај нашата ни градина
две три думи ми продума
од тебе либе се разделвам.

Ах ти си мој, ах пак сум твој
ах ти си моето верно либе.

Тргам либе туѓина
душата ти ја оставам
мајка ти е причина
за нашата ни разделба.

Ах ти си мој, ах пак сум твој
ах ти си моето верно либе.

Тргам либе на печалба
срцево ми го изгоре
ти ќе ми бидеш в' туѓина
и моја среќна иднина.

Ах ти си мој, ах пак сум твој
ах ти си моето верно либе.

Поврзано
 Македонски народни песни